laion/Wikipedia-Exotic huggingface dataset:
יאנוש ליבני

יאנוש ליבני (בהונגרית: Libényi János‏; 8 בדצמבר 1831 – 26 בפברואר 1853) היה חייט הונגרי אשר התפרסם בשל ניסיונו הכושל להתנקש בחייו של פרנץ יוזף הראשון, קיסר אוסטריה. ליבני נולד ב-8 בדצמבר 1831 בעיר צ'אקוואר שהשתייכה אז לאימפריה האוסטרית. הוא שרת זמן מה בצבא האוסטרי, ולאחר שחרורו עבד כחייט. במהלך המרד ההונגרי של 1848 הוא עבד כחייט צבאי עבור המורדים. ב-1850 הוא עבר לגור בווינה. ב-18 בפברואר 1853, בעת שפרנץ יוזף הראשון, קיסר אוסטריה הסתובב במצודת וינה, התקרב אליו ליבני. הקיסר נרתע מיד כשהבחין בסכין שאחז בידו. למזלו, צווארונו שהיה עשוי מתכת חזקה הגן על צווארו כמעט לגמרי, ועל אף שנפצע ודימם חייו ניצלו. שומרו של הקיסר, מקסימיליאן או'דנול, הכה את ליבני בעזרת חרבו והרחיק אותו מן הקיסר. או'דונל קיבל לאחר האירוע את התואר "הרוזן פון טירקונל" והוענק לו צלב המפקדים של המסדר המלכותי של לאופולד. שלט האצולה של משפחת או'דונל הוגדל ושודרג בתחיליות ובמגן של הדוכסות של בית אוסטריה, וכן בעיט הדו-ראשי של האימפריה. שלטים אלה עיטרו את האכסדרה בבית מס' 2 בכיכר מיראבל (Mirabellplatz) בזלצבורג, שם בנה או'דונל את ביתו לאחר האירוע. יוזף אטנרייך, קצב אשר סייע לאודנל בהשתלטות על ליבני, זכה בתואר "יוזף פון אטנרייך" על סיועו בהצלת הקיסר. ליבני הכריז על עצמו כעל לוחם יחד אשר פעל כנקמה על דיכוי הדמים של המרד בהונגריה. הוא נידון למוות בתלייה ב-26 בפברואר. אחיו של פרנץ יוזף, מקסימיליאן הראשון, קיסר מקסיקו, בנה את כנסיית ווטיפקירכה לאות תודה על הצלת אחיו. ביוגרפיה של ליבני (בהונגרית) מידע על ניסיון ההתנקשות בקיסר (בגרמנית)
סם לוין

סמואל פרנקלין "סם" לוין (באנגלית: Samuel Franklin "Samm" Levine; נולד ב-12 במרץ 1982) הוא שחקן וקומיקאי אמריקאי-יהודי. לוין נולד בשיקגו, אילינוי שבארצות הברית למשפחה יהודית. אביו האריס לוין הוא רופא שיניים. אימו לין היא סוכנת משכנתא. הוא גדל בפורט לי, ניו ג'רזי. בראשית דרכו, לוין הופיע כסטנדאפיסט בבר מצוות, ובאחת מהן השחקנית ליסה קודרו הייתה נוכחת וייעצה שכדאי לו ללכת לאודישנים במנהטן. בתחילת דרכו Sam הוסיף עוד אות M לשמו הפרטי המקוצר ושינה אותו ל-Samm, כי כבר היה שחקן רשום בגילדת שחקני המסך בשם סם לוין (Sam Levine). קיץ אמריקני חם ורטוב (2001) קטע מהסרטים (2001) קטינות בלי הפסקה (2003) קלאב מת (2004) פעימה (2006) סידני ווייט (2007) Made for Each Other‏ (2009) ממזרים חסרי כבוד (2009) אני אוהב אותך, בת' קופר (2009) הצלב של אנדרסון (2010) כיכר קולומבוס (2012) ג'ובס (2013) חופשה בהפרעה (2015) מקודם (2015) הלילה עוד צעיר (2015) אני אשמח להיות לבד עכשיו (2018) City of Dreams‏ (2024) לחיות את החיים (1997) זרוקים ויורמים (2000-1999) אד (2000) הצרה עם בינוניות (2000) ספין סיטי (2000) כן, מותק (2000) חופש (2000) בט (2001) תהרוג אותי וזהו (2001) המופע של סטיב הארווי (2001) בוסטון פאבליק (2001) סטודנט חופשי (2001) לגדל את אבא (2002) אולי זה אני (2002) אחיות או לא להיות (2002) המופע של דרו קארי (2002) פילמור (2004-2002) - דיבוב כל כך רייבן (2003) מופע שנות ה-70 (2003) ג'ו הרגיל (2003) ג'וני בראבו (2004) - דיבוב אני איתה (2004) חמישיות (2004) חיים כמו שמכירים (2004) איב (2005) איך פגשתי את אמא (2005) עדיין עומד (2006-2005) קוראים לי ארל (2006) הפמליה (2006) ורוניקה מארס (2006) איש משפחה (2006) - דיבוב דרק וסיימון (2007) הנק (2009) אבודים (2010) יו גאבה גאבה! (2010) - דיבוב NCIS (ב-2010–2012) 90210 (2011) משפחה מודרנית (2011) הפריצה (2012) קשיחות הכרחית (2012) אל תפגע (2013) ליב ומאדי (2013) מבוקש (2014) מחסן סודי 13 (2014) סלפי (2014) קירבי באקטס (2015) - דיבוב קיץ אמריקני חם ורטוב: היום הראשון במחנה (2015) היסטוריה שתויה (2018-2015) ילדי בית החולים (2016) קייסי אנדרקאבר (2016) פרק זמן אחר (2018-2016) קומדיה באנג! באנג! (2016) הוואי חמש-אפס (2017) קיץ אמריקני חם ורטוב: כעבור עשר שנים (2017) חדשים בשכונה (2021) הבית של רייבן (2022) מינקס (2022 - הווה) Underdeveloped‏ (2023) מדיה וקבצים בנושא סם לוין בוויקישיתוף סם לוין, ברשת החברתית אקס (טוויטר) סם לוין, במסד הנתונים הקולנועיים IMDb (באנגלית) סם לוין, באתר AllMovie (באנגלית) סם לוין, במסד הנתונים הקולנועיים KinoPoisk (ברוסית) סם לוין, באתר MusicBrainz (באנגלית)
מקיקץ ישראל חדאד

הרב מקיקץ (גוצא) ישראל חדאד (1912 - י"א תשרי ה'תש"מ, 21 בספטמבר 1980) היה דיין ומורה צדק בעיר תטאווין שבתוניסיה ורב המושב בית הגדי בארץ ישראל. שוחט ובודק, מוהל ומחבר. נולד בג'רבה שבתוניסיה, לג'נינה ולסומאני (שומאני) חדאד. הוא נכדו של הדיין הרב ניסים חדאד. למד תורה בתמיכת אביו שעזר לו למרות עוניו הרב, ורבו המובהק היה הרב רחמים חי חויתא הכהן, שגם הסמיכו לשוחט ובודק. התחתן בראשונה עם יעקותה (בת רות). לאחר שנפטרה בי"ג בניסן, בגיל בת 22, התחתן בשנית עם חנה (בת ציון חורי), ממנה נולדו לו שתי בנות, יעקותה וכמיסה. רבו סייע לו כלכלית מדי חודש, וגם אחרי חתונתו כשתכנן למצוא מלאכה ולהתפרנס, אמר לו רבו שישב ללמוד והוא יתמוך בו. מי שסייעו ותמכו בו בקצבה קבועה היו חתנו חויתה ואחיו עזיזי (בני ראובן כהן למגרבי), השנים גם תמכו בו כאשר עבר בהמשך לכהן כדיין, מורה צדק ומלמד תשב"ר בעיר תיטאויאן (טיטאוין) שבדרום תוניסיה. בתמיכת הקהל בתיטאויאן הוא אף חזר לג'רבה ולמד מרבו לשמש כמוהל, שליח ציבור ודרשן. הרב חדאד עלה לארץ ישראל, וכיהן כרב המושב בית הגדי שבנגב. הוא נפטר בי"א תשרי ה'תש"מ (1980). בין ספריו שיצאו לאור: אשביע לחם, חלק א, 10 דרשות מוסר, מעשיות ומשלים, ונלוה עמו מעשיות בערבית, העתיק ותרגם הרב שאול מקיצץ שלי, ג'רבה, חורף ה'תש"ו. על הספר הסכימו הרבנים מכלוף עידאן, כלפון משה הכהן ורחמים חי חויתה הכהן. כה לחי. שאגת אריה, ע"ש בנו אריה. חכם מקיקץ (גוצא) ישראל חדאד, באתר "החכם היומי" יוסי פרי, שושלת משפחת חדאד, 29 בינואר 2012, באתר תוניסיה מורשת הייתה לו אחות בשם מזיאנה (מזוז, נפטרה בז' בחשון ה'תש"ג) האב נפטר בג'רבה בכ"ח בכסלו ה'תש"ד (1943) [1] ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מקיקץ ישראל חדאד".
הדובים ממוסקבה

הדובים ממוסקבה או מועדון הספורט "הדובים" (ברוסית: Московские Медведи או Спортивный Клуб Медведи) היא קבוצת פוטבול רוסית מהעיר מוסקבה, המשתתפת בליגת הפוטבול הרוסית מאז הקמתה. בעבר פעלה קבוצת פוטבול אמריקאי בשם דובי מוסקבה, אך שמה הלטיני היה Moscow Bears, בעוד הקבוצה הנוכחית נקראת בשם Moscow Bruins, במשמעות של הדובים החומים ממוסקבה, אך ברוסית שמות שתי הקבוצות זהים ואין הבדל. מקור: האנציקלופדיה לפוטבול - (באיטלקית) ליגת הפוטבול המזרחית (1): 2012 גמר: 2014, 2015 הדובים ממוסקבה, ברשת החברתית VK ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
דאף 55

דאף 55 (בהולנדית: DAF 55), היא מכונית משפחתית קטנה, 2 דלתות, 5 מקומות ישיבה, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1967–1972. דגם ה-"דאף 55" יוצר בגרסת הילוכים אוטומטים בלבד מסוג "Variomatic". מנועי "דאף 55" נלקחו ברישיון, מחברת רנו הצרפתית, מדגמי רנו R8 (מנוע 1,108 סמ"ק). דגם הספורט – קופה היה קרוי "DAF 55 Marathon". יוצרו 10,967 יחידות מהדגם, בין השנים 1971–1971. מדגם הסדאן יוצרו 153,263 יחידות. תאוצת דגם הסדאן – 0–100 קמ"ש היא 23 שניות. מחירי דגמי "דאף 55" בשנת 1969 בגרמניה עמדו על סך 5,994–6,600 מרקים גרמנים. 2 דלתות – סדאן 2 דלתות – קופה (4 מושבים) 2 דלתות – קבריולה 3 דלתות – סטיישן ערך מורחב – דאף (יצרן רכב) דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55" עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס. בדצמבר 1972 יצרנית הרכב וולוו צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך לוולוו. דאף ייצרה 816,000 מכוניות נוסעים. דאף 55 סטיישן דאף 55 קבריולט דאף 55 קבריולט דאף 55 סדאן דאף 55 סדאן דאף 55 סדאן דאף 55 – מבט לתא הנהג דאף 55 קופה דאף 55 קופה דאף 55 קופה, שנת 1974 דאף (יצרן רכב) דאף YA-66 דאף 30 דאף 44 דאף 46 דאף 66 דאף 600 דאף פוני דאף A10 דאף קאלמר דאף 2600 דאף 2800/3300/3600 מדיה וקבצים בנושא דאף 55 בוויקישיתוף דאף 55 (5:12 דקות), יו-טיוב דאף 55, דאף 66 dafownersclub דאף 55 DAF 55 - Unique Cars and Parts USA
עונת 2014/2015 ביורוקאפ

עונת 2014/2015 ביורוקאפ הייתה העונה ה-13 של תחרות אירופית לקבוצות כדורסל והשביעית שאורגנה על ידי יורוליג בסקטבול ופיב"א אירופה. המשחק הראשון התקיים ב-14 באוקטובר 2014 ומשחקי הגמר הסתיימו ב-29 באפריל 2015. בתחרות השתתפו 44 קבוצות. בסדרת משחקי הגמר של התחרות ניצחה חימקי וזכתה בגביע בפעם השנייה בתולדות המועדון. בעקבות כך היא קיבלה זכות להשתתף בעונת 2015/2016 ביורוליג בשלב הבתים השתתפו 36 קבוצות שאורגנו ב-6 בתים (בשתי חטיבות, 3 בתים בכל חטיבה). 24 קבוצות החזקות של הבתים שיחקו שלב בתים נוסף כאשר בבתים נכללו עוד 8 קבוצות שירדו מיורוליג. בהמשך 16 קבוצות המשיכו לפלייאוף שנערך בשיטת משחק בית/משחק חוץ כולל סדרת משחקי הגמר. בשלב הזה הצטרפו ולנסיה, אוניקס קאזאן, באיירן מינכן, דינמו סאסארי, נפטונאס קלייפדה, צדביטה זאגרב, לימוז', וטורוב זגוז'לץ שנשרו מהיורוליג. הפועל ירושלים הייתה הנציגה היחידה של ישראל. היא החלה את התחרות בית ה', סיימה במקום האחרון ולא העפילה להמשך התחרות. פירוט התוצאות באתר לינואספורט פירוט התוצאות באתר התחרות
ליגת הפוטבול המזרחית

ליגת הפוטבול המזרחית, רשמית הליגה המזרחית לפוטבול אמריקאי (באנגלית Eastern League of American Football; ברוסית: Восточная Лига Американcкого Футбола, ВЛАФ) הייתה טורניר פוטבול אמריקאי הנערך בין קבוצות הפוטבול של בלארוס ורוסיה. בשנים 2012–2014 השתתפה גם קבוצת פוטבול מאוקראינה. טורנירי הגמר נערכו באצטדיון פאולו מאצה, בפרארה שבאיטליה. טורניר פוטבול משותף ראשון בין מדינות אוקראינה, בלארוס ורוסיה נערך בשנת 2010 בשם (EFAF Eastern Cup) שבחסות פדרציית הפוטבול האירופית. בשנת 2011 הגביע בוטל ושנה לאחר מכן נערכה ליגת הפוטבול המזרחית. מאז 2014 קבוצות אוקראיניות חדלו ליטול חלק בטורניר עקב המשבר באוקראינה. בשנת 2017 הטורניר בוטל והוחלף על ידי גביע מונטה קלארק. ליגת הפוטבול המזרחית, ברשת החברתית VK רשימת משחקי הגמר (באנגלית)
וינסנט פרנקלין

וינסנט פרנקלין (באנגלית: Vincent Franklin; נולד ב-3 בנובמבר 1966) הוא שחקן אנגלי המוכר בעיקר מהופעותיו בסדרות טלוויזיה קומיות. פרנקלין נולד בברדפורד שביורקשייר. בין השנים 1988 ל-1990 למד בבית הספר למשחק של תיאטרון בריסטול אולד ויק. הוא הופיע בסרטי הקולנוע של מייק לי "מר טרנר", "וירה דרייק" ו"טופסי-טורווי", בסרטים "קונפטי" ו"אמן האשליות" משנת 2006 ובסרט "זהות כפולה". בטלוויזיה שיחק פרנקלין בסדרות רבות בהן "חמישה ימים", "דוק מרטין", "כמעט אנושיים", "Grandma's House", "עמק האושר" בתפקיד פקד בילוש אנדי שפרד, בסדרה "המשרד" בדמות רואן, בסדרה "2012" בתפקיד ניק ג'וויט, בדמות הגורו של יחסי ציבור סטיוארט פירסון בסדרה הקומית "The Thick of It", בסדרה "מלפפון" בדמות הנרי בסט, ובתפקיד פרנדרגסט בעיבוד של ה-BBC משנת 2017 לרומן " Decline and Fall" מאת אוולין וו. ב-2015 הופיע פרנקלין בתפקיד כריסטופר דרולייט במיני-סדרה של ה-BBC "ג'ונתן סטרנג' ומר נורל". פרנקלין הקים את חברת Quietroom לייעוץ תקשורתי. וינסנט פרנקלין, במסד הנתונים הקולנועיים IMDb (באנגלית) וינסנט פרנקלין, באתר AllMovie (באנגלית) וינסנט פרנקלין, במסד הנתונים הקולנועיים KinoPoisk (ברוסית) "Vincent Franklin". Mif.co.uk. נבדק ב-2016-03-11. "Interview With Vincent Franklin". BBC Comedy. אורכב מ-המקור ב-17 באפריל 2011. נבדק ב-29 במרץ 2011. {{cite web}}: (עזרה) "Vincent Franklin". Internet Movie Database. "Franklin's biography on Quietroom website". quietroom.co.uk. נבדק ב-14 באפריל 2016. {{cite web}}: (עזרה)
עונת 2015/2016 ביורוקאפ

עונת 2015/2016 ביורוקאפ הייתה העונה ה-14 של תחרות אירופית לקבוצות כדורסל. היא אורגנה על ידי יורוליג בסקטבול תוך מחלוקת עם פיב"א אירופה על צורת הניהול של תחרויות. המשחק הראשון התקיים ב-13 באוקטובר 2015 ומשחקי הגמר הסתיימו ב-27 באפריל 2016. בתחרות השתתפו 44 קבוצות. בסדרת משחקי הגמר של התחרות ניצחה גלאטסראיי וזכתה בגביע בפעם הראשונה בתולדות המועדון. בעקבות כך היא קיבלה זכות להשתתף בעונת 2016/2017 ביורוליג בעקבות לחץ של פיב"א אירופה שנבע מסכסוך יורוליג-פיב"א, VEF ריגה, טורוב זגוז'לץ, ויובנטוס שהוזמנו להשתתף בתחרות בסופו של דבר הודיעו על אי-השתתפותם והוחלפו בספירו שרלרואה. בשלב הבתים השתתפו 36 קבוצות שאורגנו ב-6 בתים (בשתי חטיבות, 3 בתים בכל חטיבה). 24 קבוצות החזקות של הבתים שיחקו שלב בתים נוסף כאשר בבתים נכללו עוד 8 קבוצות שירדו מיורוליג. בהמשך 16 קבוצות המשיכו הפלייאוף שנערך בשיטת משחק בית/משחק חוץ כולל סדרת משחקי הגמר. בשלב הזה הצטרפו באיירן מינכן, לימוז', פינאר קרשיאקה, מכבי תל אביב, שטרסבורג, אולימפיה מילאנו, ז'לונה גורה, ודינמו סאסארי שנשרו מהיורוליג. לישראל היו שתי נציגות: הפועל ירושלים החלה את התחרות בית ו', סיימה במקום הרביעי והעפילה להמשך התחרות. את שלב הבתים השני היא סיימה במקום האחרון מספר ימים לאחר שמכבי תל אביב סיימה גם היא את דרכה בתחרות והודחה מהתחרות לאחר שנשרה משלב הבתים הראשון ביורוליג. מכבי תל אביב הצטרפה לתחרות לאחר ירידה מיורוליג. בשלב הבתים השני היא סיימה במקום השלישי ולא העפילה לפלייאוף. פירוט התוצאות באתר לינואספורט פירוט התוצאות באתר התחרות
דאף SB220

דאף SB220 (באנגלית: DAF SB220) הוא אוטובוס, אשר יוצר על ידי חברת דאף ההולנדית בין השנים 1980–1990. דגם ה-"דאף SB220" יוצא לבריטניה, לניו זילנד ולסינגפור. סיפון יחיד (Single-deck bus) דלת 1–2 מפתן דלת נמוך (low-entry) רצפה נמוכה (Low-floor bus) מושבים: 45, מקומות עמידה: 23, סה"כ - 68 נוסעים מושבים: 41, מקומות עמידה: 43, סה"כ - 84 נוסעים דאף SB220 דאף SB220 - מבט לתוך האוטובוס דאף SB220 דאף SB220 דאף SB220 דאף SB220 דאף SB220 דאף SB220 דאף SB220 דאף (יצרן רכב) דאף MB200 מדיה וקבצים בנושא דאף SB220 בוויקישיתוף דאף SB220 (2:37 דקות), יו-טיוב דאף SB220 - תמונות (אתר flickr) דאף SB220 Land Transport Guru דאף SB220 דגמי האוטובוסים של חברת "דאף"
מרטין עדן

מרטין עדן (באנגלית: Martin Eden, ההיגוי באנגלית הוא בערך "מארטן אידן") הוא רומן, שכתב ג'ק לונדון ופרסם בהמשכים בין ספטמבר 1908 ובין ספטמבר 1909 והתפרסם לראשונה כספר ב-1909, בארצות הברית, באנגלית. הספר נכלל ברשימת 100 הספרים של המאה של לה מונד. ב-1914 עובד הספר לצורך הפקת סרט קולנוע בכיכובו של Lawrence Peyton, אך הסרט לא הושלם והכוכב נהרג במלחמת העולם הראשונה. "מרטין עדן" הוא ספר המתאר את דרכו של צעיר, בן דמותו של הסופר, חסר השכלה ותרבות, הפוגש צעירה בת עשירים, שלומדת באוניברסיטה ומתאהב בה ובתרבות הספרים שמסביבה. הספר כולל מוטיבים ופרטים מחיי הסופר, אך אינו אוטוביוגרפי, כפי שמעיד סופו. מרטין עדן, ימאי צעיר וחזק, מתערב בקטטה ומציל צעיר זר בן טובים. בן הטובים מזמין את עדן לארוחה בבית משפחתו וכך מכיר עדן משפחה בורגנית ואנשים משכילים. עדן מתאהב באחותו של הצעיר, הבוגרת ממנו בכמה שנים ומשכילה ממנו בהרבה. עדן מחליט לשפר את השכלתו ובזמן קצר יחסית קורא ספרים רבים, לומד ומעכל את תוכנם, נמשך לפילוסופיה ונוקט עמדות פוליטיות-כלכליות. הוא מנסה לפלס לו דרך שתהפוך אותו למחזר ראוי בעיני הצעירה ולשם כך מחליט להיות סופר ולהתפרנס מכתיבה יצירתית. למרות גילו הצעיר הוא התנסה רבות והכיר מקומות אקזוטיים, עליהם כתב סיפורים וניסה למכור אותם לבתי הוצאה לאור ולכתבי עת, אך ללא הצלחה. הספר עוקב במקביל אחר היחסים המתפתחים בין מרטין עדן ואהובתו, התפתחותו האינטלקטואלית ומאבקו הכלכלי והקריירה הספרותית שלו, כשכל אחד מהנתיבים משפיע ומושפע מיתר האפיקים. לונדון מנצל את העלילה, כדי להרצות מפי גיבוריו דעותיו בנושאים פילוסופיים וחברתיים-כלכליים. מרטין עדן, תרגם ישורון קשת (שם העט של יעקב קופלביץ) בהוצאת מצפה, ירושלים-תל אביב ב-1929 מרטין עדן, תרגם יעקב קופלביץ במועדון הספר הטוב ב-1959, 400 עמודים. מרטין עדן, תרגם עודד פלד בהוצאת כרמל, ירושלים ב-2012, 320 עמודים. "מרטין עדן", של ג'ק לונדון, הוצאת "כרמל" (מאנגלית: עודד פלד) עדנה שמש, עלייתו ונפילתו של הסופר הפרולטר, באתר הארץ, 24 במאי 2013 ג'ק לונדון, מאנגלית: עודד פלד, מרטין עדן - הפרק הראשון, באתר הארץ, 12 באוגוסט 2012 אריק גלסנר, על "מרטין עדן", של ג'ק לונדון, הוצאת "כרמל", 23 באוקטובר 2012; פורסם במוסף "7 לילות" של ידיעות אחרונות עופרה עופר אורן, "מרטין עדן": כשמלח עני מתאהב בבורגנית עשירה, בבלוג "סופרת ספרים", 21 במאי 2015 מרטין עדן, באתר אנציקלופדיה בריטניקה (באנגלית)
דירוג רשויות מקומיות בישראל

זוהי רשימת דירוג של הרשויות המקומיות בישראל, על פי אוכלוסייה‏, שטח שיפוט, צפיפות האוכלוסין לקילומטר רבוע, מדד חברתי-כלכלי - אשכול, מדד ג'יני. מועצות אזוריות מדורגות בנוסף גם לפי מספר היישובים שבכל אחת מהן. אוכלוסייה בעיריות, במועצות המקומיות והאזוריות - לפי טבלה חודשית של למ"ס עבור סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021
אנפילד 8000

אנפילד 8000 (באנגלית: Enfield 8000) הוא רכב חשמלי מונע מצבר, המיועד ל-2 נוסעים (נהג+נוסע), המוגדר כמכונית מיקרו, שיוצר בבריטניה על ידי חברת "Enfield Automotive" בשנת 1973. יוצרו 120 רכבים מדגמי "אנפילד 8000", מתוכם 65 הוגדרו כרכב חשמלי מונע מצבר. גוף הדגם בנוי מאלומיניום. מתלי ה-"הילמן אימפ" הורכבו ברישיון בדגמי "אנפילד 8000". חברת ייצור המכוניות החשמליות "Enfield Automotive" היא בבעלותו של היווני "Giannis Goulandris". בעל החברה, Giannis Goulandris איחד את חברת "Enfield Automotive" עם חברת "Giannis Goulandris" אשר ממוקמת ביון ב-"Ermoupoli". מנוע 8.0 כ"ס (6kw) (סוג המנוע: 72 volt DC series wound). 8 סוללות - 12 וולט, 55 אמפר, (סוג הסוללה: Flooded lead acid 220Ah). טווח הסוללה - 80-145 ק"מ. גג סגור קבריולה אנפילד 8000 אנפילד 8000 אנפילד 8000 אנפילד 8000 אנפילד 8000 (צולם ברחוב דאונינג 10, לונדון) אנפילד 8000 אנפילד 8000 קבריולט אנפילד 8000 קבריולט רכב חשמלי מונע מצבר מכונית מיקרו אנפילד 8000 מדיה וקבצים בנושא אנפילד 8000 בוויקישיתוף אנפילד 8000 (12:01 דקות), יו-טיוב אנפילד 8000 אתר flux-capacitor אנפילד 8000 אנפילד 8000 The Rivals : Enfield Automotive 8000 - AROnline
חדקוציים

חדקוציים (שם מדעי: Monacanthidae) היא משפחת דגי גרם מסדרת הנפוחיתאים הקרובים לנצרניים. דגים אלה מגיעים לאורך 60-110 ס"מ והם בעלי גוף שטוח עם שפתיים מוארכות הפונות כלפי מעלה. מצחם מוגבה ובמקרים רבים יש עליו גבעול סנפיר דמוי-קוץ שנתן להם את שמן. במראם הם מזכירים נצרניים אך הם צבעוניים ולעיתים מגדלים "שלוחות" קטנות על גופם. הם משתמשים הרבה בהסוואה ומצויים בקרבה לאלמוגים, צמחייה או אצות על קרקעית הים. תפוצתם היא בכל האוקיינוסים בימים ממוזגים וטרופיים. המין Stephanolepis hispidus מצוי בעיקר על אצות הסרגסו הצפות באוקיינוס. הם ניזונים מאצות, פלנקטון ומחסרי חוליות מימיים הנעים לאט כמו מסרטנים, קווצי עור, רכיכות שונות ובעיקר מספוגים ואלמוגים. שיניהם החזקות קורעות את האלמוג לחלקים אכילים. מדיה וקבצים בנושא חדקוציים בוויקישיתוף חדקוציים, באתר אנציקלופדיה בריטניקה (באנגלית) חדקוציים, באתר ITIS (באנגלית) חדקוציים, באתר NCBI (באנגלית) חדקוציים, באתר Animal Diversity Web (באנגלית) חדקוציים, באתר האנציקלופדיה של החיים (באנגלית) חדקוציים, באתר GBIF (באנגלית)
מפלי קיהול

מפלי קיהול (באנגלית: Keyhole Falls ) הוא מפל בנהר לילאואט (Lillooet River) בסמוך לפתחו של עמק סלאל (Salal Creek), בפרובינציית קולומביה הבריטית שבקנדה. גובה המפל - 30 מטרים. שמו של המפל מקורו בכך שהמפל דומה לחור מנעול. לעיתים אזור המפל נסגר למטיילים עקב תקיפות של דובי גריזלי. המפל נוצר לאחר שנהר לילאואט נחסם על ידי חסימת ברקציה שמקורה בהתפרצות הגעשית של הר מיגר לפני כ-2,350 שנים. עם השנים מחסום הברקציה נשחק עקב פעילות המים, והמפל "אכל" את הסלע תחתיו עד היווצרות מראה הדומה לחור מנעול. אתגר רדבול לשייט דרך מפל קיהול וידאו של גלישה בקיאק דרך המפלים מפלי קיהול, באתר המפלים העולמי הודעה של ממשלת קולומביה הבריטית על סגירת האזור עקב תקיפות דובים היווצרות מפלי קיהול עקב התפרצות הר מיגר
לוטונג ממושקף

לוטונג ממושקף או לנגור ממושקף (שם מדעי: Trachypithecus obscurus) הוא מין מהסוג לוטונג שבמשפחת קופים בעלי זנב. זהו קוף שוכן עצים באורך 42–61 סנטימטרים ומשקלו 6.5–7.4 קילוגרם. הוא בעל פרווה כהה אפורה עם פנים כחולות וגבות ושפתיים לבנות המקיפות את כל אזורם, מהם קיבל את השם. האף והלסתות קצרים, ויש על ראשו ציצת שערות. קוף זה חי בטבע ביערות של מינמאר, תאילנד ובעיקר מלזיה. הוא מצוי בצמרות יערות הגשם וניזון בעיקר מעלים ומפירות שונים כמו הפיקוס. הקופים שוכנים על העצים בקבוצה הכוללת בוגרים וצעירים ובראשם זכר בכיר. Trachypithecus obscurus obscurus Trachypithecus obscurus flavicauda Trachypithecus obscurus halonifer Trachypithecus obscurus carbo Trachypithecus obscurus styx Trachypithecus obscurus seimundi Trachypithecus obscurus sactorum מדיה וקבצים בנושא לוטונג ממושקף בוויקישיתוף לוטונג ממושקף, באתר ITIS (באנגלית) לוטונג ממושקף, באתר NCBI (באנגלית) לוטונג ממושקף, באתר Animal Diversity Web (באנגלית) לוטונג ממושקף, בבסיס הנתונים ARKive (באנגלית) לוטונג ממושקף, באתר האנציקלופדיה של החיים (באנגלית) לוטונג ממושקף, באתר GBIF (באנגלית) לוטונג ממושקף באתר הרשימה האדומה של IUCN
לנגור נילגירי

לנגור נילגירי (שם מדעי: Semnopithecus johnii) הוא מין של קוף האנדמי לדרום הודו ושייך לסוג לנגור אפור. הוא מצוי בסכנת הכחדה בטבע. קוף זה אנדמי להרי נילגירי שבדרום הרי גהט המערביים בדרומה של הודו. הוא מגיע לאורך 70 ס"מ ולמשקל 10 ק"ג. הוא שוכן על העצים ביערות הטרופיים והוא בעל פרווה כהה עם רעמת ראש בצבע חום-זהוב והראש שחור עם עיניים חומות. הזנב ארוך ומתפתל. הקוף פעיל בחבורות קטנות והוא ניזון בעיקר מעלים ומפירות עצים. הוא יורד לקרקע לעיתים רחוקות. מדיה וקבצים בנושא לנגור נילגירי בוויקישיתוף לנגור נילגירי, באתר ITIS (באנגלית) לנגור נילגירי, באתר NCBI (באנגלית) לנגור נילגירי, באתר Animal Diversity Web (באנגלית) לנגור נילגירי, בבסיס הנתונים ARKive (באנגלית) לנגור נילגירי, באתר האנציקלופדיה של החיים (באנגלית) לנגור נילגירי, באתר GBIF (באנגלית)
שדה הקרח ואפוטיק

שדה הקרח ואפוטיק (באנגלית: Waputik Icefield) הוא שדה קרח הממוקם על קו פרשת המים של אמריקה בהרי הרוקי הקנדיים, בפרובינציות קולומביה הבריטית ואלברטה שבקנדה. שדה הקרח ממוקם בראש רכס ואפוטיק. שטחו של שדה הקרח - כ-60 קמ"ר, ויחד עם שדה הקרח ואפוטה (ששטחו כ-80 קמ"ר) - שטחם המשותף הוא כ-130 קמ"ר. שדה הקרח נמצא בשטח הפארק הלאומיים באנף ויוהו. מספר רב של קרחונים קטנים מצויים בסמוך לשדה הקרח. מימי שדה הקרח זורמים לאגמים, נחלים ונהרות רבים, ובהם אגם הקטור, נהר בואו, נהר קיקינג הורס ונהר יוהו. מימי קרחון דיילי מזינים את מפלי טאקאקו.  שטחו של שדה הקרח 40 קמ"ר, והוא ממוקם כ-20 קילומטרים צפונית מערבית לאגם לואיז, ממערב לדרך המהירה אייספילדס (שדות הקרח).  מטפסי הרים מטפסים על שדה הקרח הן בחודשי הקיץ והן בחודשי החורף בשל הגישה הנוחה אליו. הקרחונים המהווים חלק משדה הקרח: קרחון ואפוטיק (Waputik Glacier) קרחון דיאבלרט (Diableret Glacier) הקרחון השעיר (Glacier des Poilus) קרחון אמרלד (Emerald Glacier) קרחון באת' (Bath Glacier) קרחון ניילס (Niles Glacier) קרחון בלפור (Balfour Glacier) קרחון דיילי (Daly Glacier) בשטח שדה הקרח שתי בקתות המופעלות על ידי מועדון הקרח האלפיני של קנדה: בקתת סקוט דאנקן בקתת רוב ריצ'י (בלפור) פלטו, מאורי, השפעת שינויי האקלים על קרחונים - ההשפעה על שדה הקרח ואפוטיק, בעמ' 133-134. מדיה וקבצים בנושא שדה הקרח ואפוטיק בוויקישיתוף תיאור שדה הקרח ואפוטיק מפה של שדה הקרח ואפוטיק פרויקט הקרחונים של אוניברסיטת מקמאסטר מידע על שטחו של שדה הקרח ואפוטיק שדה הקרח ואפטה, באתר הקרחונים של אוניברסיטת מקמסטר מידע על שדה הקרח אתר בקתת סקוט דאנקן אתר בקתת רוב ריצ'י
זיקית סאהלית

זיקית סאהלית המכונה גם זיקית אפריקנית (שם מדעי: Chamaeleo africanus) היא מין של לטאה ממשפחת הזיקיתיים החיה באפריקה והופצה על ידי האדם ליוון. יחד עם הזיקית המצויה, קרובת משפחתה, היא הזיקית היחידה החיה באירופה. אורכה הממוצע 34 ס"מ אך היא יכולה להגיע גם לאורך 46 ס"מ. היא בעלת גוונים ירוקים עם כתמים צהובים ואפורים מצידי גופה. הזנב גדול ומתלפף על עצמים או מכורבל על עצמו. הכפות גדולות ותופסות ענפים היטב. היא מצויה בעיקר בסוואנות ובערבות יבשות באזור הסאהל ממאלי עד סודאן ומצפינה גם עד למצרים. היא מצויה רוב זמנה בין הענפים וגם בין עשבים וקני סוף וממתינה לטרף. הטרף מורכב מחרקים גדולים כמו חגבאים, גמלי שלמה, פרפרים ותולעים. לעיתים היא אוכלת אפילו לטאות קטנות שהיא מפתיעה. מדיה וקבצים בנושא זיקית סאהלית בוויקישיתוף זיקית סאהלית, באתר ITIS (באנגלית) זיקית סאהלית, באתר NCBI (באנגלית) זיקית סאהלית, באתר Animal Diversity Web (באנגלית) זיקית סאהלית, באתר האנציקלופדיה של החיים (באנגלית) זיקית סאהלית, באתר GBIF (באנגלית) זיקית סאהלית באתר הרשימה האדומה של IUCN
אגם פיטו

אגם פיטו (באנגלית: Peyto Lake) הוא אגם מי קרחונים הנמצא בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה. האגם נמצא בסמוך לכביש המהיר אייספילדס. האגם נקרא על שם ויליאם "ביל הפרוע" פיטו, מדריך שבילים וצייד שחי באזור באנף.  האגם נמצא בעמק ברכס ואפוטיק, בין פסגת קלדרון (Caldron Peak), פסגת פיטו (Peyto Peak) והר ג'ימי סימפסון (Mount Jimmy Simpson), בגובה של 1,860 מטרים מעל פני הים. במהלך חודשי הקיץ, כמויות משמעותיות של קמח סלעים קרחוני זורם עם מי הקרחונים הנמסים לתוך האגם, ואלה נותנים לאגם צבע טורקיז בוהק, ההופך את האגם לאתר תיירות פופולרי. האגם מוזן על ידי נחל פיטו - אשר אליו זורמי מי אגם קלדרון וקרחון פיטו (המהווה חלק משדה הקרח ואפטה), אגם פיטו מתנקז אל נהר מיסטיה, הזורם צפון־מערבה מן האגם. אגם פיטו, באתר הפארקים הלאומיים של קנדה אתרים לאורך הכביש המהיר אייספילדס תיאור המסלול מאגם לואיז לפסגת בואו